CELEX: 32016D1940
Language: da
Date: 2016-10-06 00:00:00
Title: Kommissionens gennemførelsesafgørelse (EU) 2016/1940 af 6. oktober 2016 om indførelse af markedsvilkår for tårn- og indflyvningskontroltjenester i Det Forenede Kongerige i henhold til artikel 3 i gennemførelsesforordning (EU) nr. 391/2013 (meddelt under nummer C(2016) 6336)

5.11.2016   
            
            
               DA
            
            
               Den Europæiske Unions Tidende
            
            
               L 299/59
            
         KOMMISSIONENS GENNEMFØRELSESAFGØRELSE (EU) 2016/1940
   af 6. oktober 2016
   om indførelse af markedsvilkår for tårn- og indflyvningskontroltjenester i Det Forenede Kongerige i henhold til artikel 3 i gennemførelsesforordning (EU) nr. 391/2013
   
      
         (meddelt under nummer C(2016) 6336)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 550/2004 af 10. marts 2004 om udøvelse af luftfartstjenester i det fælles europæiske luftrum (»luftfartstjenesteforordningen«) (1), særlig artikel 16, stk. 1,
   under henvisning til Kommissionens gennemførelsesforordning (EU) nr. 391/2013 af 3. maj 2013 om en fælles afgiftsordning for luftfartstjenester (2), særlig artikel 3, stk. 4, og
   ud fra følgende betragtninger:
   
               (1)
            
            
               Ved gennemførelsesforordning (EU) nr. 391/2013 fastsættes en fælles afgiftsordning for luftfartstjenester. I henhold til nævnte forordnings artikel 3, stk. 1, kan medlemsstaterne beslutte, at nogle af eller alle deres tårn- og indflyvningskontroltjenester er underlagt markedsvilkår. I så fald finder bestemmelserne i den forordning anvendelse, men den pågældende medlemsstat kan med hensyn til de tjenester beslutte ikke at træffe de foranstaltninger, der nævnes i artikel 3, stk. 1, litra a)-d).
            
         
               (2)
            
            
               Den 6. maj 2015 underrettede Det Forenede Kongeriges myndigheder Kommissionen om denne medlemsstats beslutning om, at tårn- og indflyvningskontroltjenesterne i lufthavne i tårn- og indflyvningskontrolafgiftszone B er underlagt markedsvilkår. Disse tjenester ydes i ni lufthavne i Det Forenede Kongerige: Heathrow lufthavn i London, Gatwick lufthavn i London, Stansted lufthavn i London, Luton lufthavn, London City lufthavn, Birmingham lufthavn, Manchester lufthavn, Glasgow lufthavn og Edinburgh lufthavn.
            
         
               (3)
            
            
               Det Forenede Kongeriges myndigheder fremlagde en rapport om indholdet og resultaterne af vurderingen af betingelserne i bilag I til gennemførelsesforordning (EU) nr. 391/2013, som ligger til grund for deres beslutning. Efter anmodning fra Kommissionen fremlagde myndighederne yderligere dokumentation, bl.a. udbudsdokumenter, den 2. oktober 2015. Kommissionen har kontrolleret de oplysninger, som Det Forenede Kongeriges myndigheder har indgivet.
            
         
               (4)
            
            
               Oplysningerne viser, at myndighedernes vurdering omfattede høring af repræsentanterne for luftrumsbrugerne i henhold til artikel 3, stk. 2, i gennemførelsesforordning (EU) nr. 391/2013 og andre interessenter såsom lufthavnsoperatører og luftfartstjenesteudøvere.
            
         
               (5)
            
            
               Derudover viser oplysningerne, at det pågældende marked for tårn- og indflyvningskontroltjenester i Det Forenede Kongerige er underlagt markedsvilkår. Vurderingsrapporten viser især, at betingelserne i bilag I til gennemførelsesforordning (EU) nr. 391/2013 opfyldes. Dette gælder også med hensyn til de lufthavne i tårn- og indflyvningskontrolafgiftszone B, hvor en udbudsprocedure endnu ikke har fundet sted, men forventes at finde sted i fremtiden, da det ikke er en forudsætning for indførelsen af markedsvilkår, at en udbudsprocedure har fundet sted inden for det analyserede tidsrum.
            
         
               (6)
            
            
               Kommissionen er derfor enig i Det Forenede Kongeriges myndigheders vurdering af, at tårn- og indflyvningskontroltjenesterne i lufthavne i tårn- og indflyvningskontrolafgiftszone B er underlagt markedsvilkår.
            
         
               (7)
            
            
               I henhold til artikel 3, stk. 5, i gennemførelsesforordning (EU) nr. 391/2013 bør nærværende afgørelse gælde for hele den pågældende referenceperiode, dvs. den anden referenceperiode (2015-2019).
            
         VEDTAGET DENNE AFGØRELSE:
   Artikel 1
   Kommissionen finder, at der er indført markedsvilkår for leveringen af tårn- og indflyvningskontroltjenester i afgiftszone B i Det Forenede Kongerige i overensstemmelse med kravene i bilag I til gennemførelsesforordning (EU) nr. 391/2013.
   Artikel 2
   Denne afgørelse anvendes indtil den 31. december 2019.
   Artikel 3
   Denne afgørelse er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 6. oktober 2016.
      
         
            På Kommissionens vegne
         
         Violeta BULC
         
            Medlem af Kommissionen
         
      
   
   
      (1)  EUT L 96 af 31.3.2004, s. 10.
   
      (2)  EUT L 128 af 9.5.2013, s. 31.